માણસને મોટામાં મોટો ભય કોનો? મૃત્યુનો અલબત્ત. જે મૃત્યુના ભયને જીતે એ જીવનના પરમ સત્યને પામી શકે. આપણા સહુના જીવનમાં પાર્થ જેવી કટોકટીની ઘડીઓ આવતી રહે છે. એવે ટાણે કોઇ હિતેચ્છુ તમારા પડખે આવીને ઉભું રહે અને ખભો થાબડીને કહે “બંધુ! તું મહાન વીર છે. આવી નબળી વાતો તને ન શોભે, એને દિલમાંથી ખંખેરીને ઉઠ, ઉભો થા અને યુદ્ધ કર. વિજય તારો જ છે!” (૨/3). તમારા માટે જીવન-મૃત્યુ કે હાર-જીત ગૌણ બની જાય છે અને તમે યાહોમ કરીને જીવનના જંગમાં ઝંપલાવો છો!